

Αρκαλοχώρι, 20/ 01 /2025

Προς: ΜΜΕ

**ΔΕΛΤΙΟ ΤΥΠΟΥ**

**Κάλεσμα σε όσους έχουν ληξιπρόθεσμες οφειλές τους προς το Δήμο Μινώα Πεδιάδας να τις τακτοποιήσουν μέχρι τις 31 Ιανουαρίου που λήγει η προθεσμία**

11 ημέρες απομένουν για τη δυνατότητα τακτοποίησης ληξιπρόθεσμων οφειλών προς τους Δήμους με ευνοϊκή δυνατότητα ρύθμισης.

Η ρύθμιση προβλέπει έως και 60 δόσεις, (με ελάχιστο ποσό δόσης € 50,00 / μήνα), με περιθώριο έως τις τις 31 Ιανουαρίου 2025, καθώς μετά το πέρας αυτής της ημερομηνίας θα ισχύσουν μόνο οι πάγιες διατάξεις.

Αξίζει να σημειωθεί ότι για όσους πληρούν τα κριτήρια του ευάλωτου οφειλέτη και έχουν εκδώσει σχετική βεβαίωση, προβλέπεται απαλλαγή σημαντικού μέρους των προσαυξήσεων!

Επιπλέον, υπάρχει η δυνατότητα της αξιοποίησης του άρθρου 174 παρ. 3 του ν. 3463/06 για απαλλαγή από το 100% των προσαυξήσεων με εφάπαξ καταβολή του κεφαλαίου.

Για όσους δεν προσέλθουν να τακτοποιήσουν την οφειλή τους μέχρι τις 31-01-2025, ο Δήμος είναι εκ του νόμου υποχρεωμένος να προβεί άμεσα σε αναγκαστικά μέτρα είσπραξης, ανάθεση είσπραξης των οφειλών στην αρμόδια Δ.Ο.Υ. και δικαστική διεκδίκηση της οφειλής (με έκδοση διαταγής πληρωμής και κατάσχεση του ποσού από τραπεζικό λογαριασμό).